  Виталий Пронин Украинаысь пегӟемъёс.Элькунамы вуэмысь уг дугдо Украинаысь пегӟемъёс, берлоосыз, 13 мурт, кылем арнянуналэ гинэ дорамы интыяськизы. Ожъёс пуромем интыысь оглом ог 3 сюрс 700 мурт Удмуртия пыр потӥз ни. Пӧлысьтызы оглюкетэз, кӧня ке улыса, мукет улосъёсы кошко, отысь ӵыжы-выжыоссэс шедьто. Нош оглюкетэз кыле асьме доры ик. Соослы нимысьтыз улон интыос но висъямын ни - нырысь ик общежитие сётэмын вал Вотка ёросысь Кварсаын, али - Вотка городын.- Но вунэтоно ӧвӧл, Украинаысь лыктэмъёс пӧлысь тросэз интыясько татысь ӵыжы-выжыоссы, тодмооссы доры, - пусйиз Правительстволэн Тӧроезлэн воштӥсез Андрей Кузнецов. - Соослы но юрттэт сётоно. Дышетон организациос дась луыны кулэ пегӟыса вуись пиналъёсты доразы кутыны.Украинаысь вуэм ог 280 пала нылпиос школаын дышетско, 80-лэсь ятырез ветлэ нылпи садэ. Республикамы таослы юрттӥз школае ветлон дӥсен но, книгаосын но, шудонъёсын но. Эшшо 40 егитъёс али дышетско колледжъёсын но техникумъёсын. 18 мурт тодон-валан люка элькунысьтымы вузъёсын. Асьме студентъёслы сямен ик, соослы но стипендия висъяське.Улон возьматэ: Россие тросгес курисько егит семьяос, ваньмызлэн сямен будо нылпиоссы. Пӧлысьтызы тросэз пыраклы но дась луо странаямы выжы лэзьыны, ӟуч кылэз дышетыны. Соин ик урод луоз шат,  Удмуртия соослы кельшиз, татчы кыльыны мылкыд каризы ке?Элина Кумачёва Туспуктэмез Александр Горбуновлэн Теги: Украина УФМС  